সাংস-র্গ্যাস-দ্পাল
**সাংস-র্গ্যাস-দ্পাল** (তিব্বতি: སངས་རྒྱས་དཔལ།, ওয়াইলি: *sangs rgyas dpal*) বা **বুদ্ধশ্রী** (১৩৩৯-১৪৩২) একজন সা-স্ক্যা বৌদ্ধসম্প্রদায়ের বৌদ্ধ ভিক্ষু ছিলেন।

শৈশব
----

সাংস-র্গ্যাস-দ্পাল ১৩৩৯ খ্রিষ্টাব্দে তিব্বতের স্গো-ফু (ওয়াইলি: *sgo phu*) বৌদ্ধবিহারে জন্মগ্রহণ করেন। তার পিতা দ্পাল-'ব্যোর-লেগ্স-পা (ওয়াইলি: *dpal 'byor legs pa*) এই বৌদ্ধবিহারের প্রধান ছিলেন। একজন বৌদ্ধ ভিক্ষুর সঙ্গে যৌন সম্পর্ক তৈরী হওয়ায় সাংস-র্গ্যাস-দ্পালের মাতা স্গ্রোল-মা-'বুম (ওয়াইলি: *sgrol ma 'bum*) জন্মের পূর্বেই গর্ভনাশক ঔষধ খেয়ে তার সন্তানকে গর্ভাবস্থাতেই মেরে ফেলতে চেয়েছিলেন। শৈশবে সাংস-র্গ্যাস-দ্পাল শাক্য-ব্জাং-পো (ওয়াইলি: *shAkya bzang po*) নামক এক বৌদ্ধ ভিক্ষুর নিকট শ্রমণের শপথ গ্রহণ করেন। এই সময় তিনি র্গ্যাল-ম্ত্শান-দ্পাল (ওয়াইলি: *rgyal mtshan dpal*) নামক তার মাতুলের নিকট হতে হেবজ্র তন্ত্রের ওপর দ্বিকল্পতন্ত্র সম্বন্ধে শিক্ষালাভ করেন।

ধর্মশিক্ষা
----------

১৩৬১ খ্রিষ্টাব্দে তিনি সা-ব্জাং-মা-তি-পান-ছেন-ব্লো-গ্রোস-র্গ্যাল-ম্ত্শান (ওয়াইলি: *sa bzang ma ti paN chen blo gros rgyal mtshan*) নামক বৌদ্ধ পণ্ডিতের নিকট প্রব্রজ্যা ও উপসম্পদা গ্রহণ করেন। পরবর্তী বছরগুলিতে তিনি ম্খান-ছেন-শেস-রাব-র্গ্যা-ম্ত্শো (ওয়াইলি: *rgyal mtshan dpal*) নামক ভিক্ষুর নিকট অভিসময়ালঙ্কার ও অভিধর্মসমুচ্চয় এবং ম্খান-ছেন-ম্গোন-র্গ্যাল (ওয়াইলি: *rgyal mtshan dpal*) ও র্তোগ-গে-পা-দ্পাল-ল্দান-ব্জাং-পো (ওয়াইলি: *rtog ge pa dpal ldan bzang po*) নামক দুই ভিক্ষুর নিকট ধর্মকীর্তি রচিত প্রমাণবার্ত্তিক সম্বন্ধে শিক্ষালাভ করেন। এছাড়া ছোস-র্জে-কুম-ম্খ্যেন-ছেন-পো (ওয়াইলি: *chos rje kun mkhyen chen po*), লো-ছেন-ব্যাং-ছুব-র্ত্সে-মো (ওয়াইলি: *lo chen byang chub rtse mo*), দ্পাল-ল্দান-ত্শুল-খ্রিম্স (ওয়াইলি: *dpal ldan tshul khrims*), ফ্যোগ্স-লাস-র্নাম-র্গ্যাল (ওয়াইলি: *phyogs las rnam rgyal*), ছোস-র্জে-দ্কোন-মছোগ-র্গ্যাল-ম্ত্শান (ওয়াইলি: *chos rje dkon mchog rgyal mtshan*), মা-গ্চিগ-ছোস-স্গ্রোন (ওয়াইলি: *ma gcig chos sgron*), ব্লা-মা-দাম-পা-ব্সোদ-নাম্স-র্গ্যাল-ম্ত্শান (ওয়াইলি: *bla ma dam pa bsod nams rgyal mtshan*) র্গ্যাল-স্রাস-থোগ্স-মেদ-দ্পাল-ব্জাং-পো (ওয়াইলি: *rgyal sras thogs med bzang po*) ইত্যাদি পণ্ডিতেরা তার উল্লেখযোগ্য শিক্ষক ছিলেন। তার উল্লেখযোগ্য শিষ্য ছিলেন প্রথম ঙ্গোর-ছেন কুন-দ্গা'-ব্জাং-পো।

তথ্যসূত্র
---------

1. 1 2  Heimbel, Jorg (2010-12-1)। "Sanggye Pel"। *The Treasury of Lives: Biographies of Himalayan Religious Masters*। সংগ্রহের তারিখ 2015-04-07।  এখানে তারিখের মান পরীক্ষা করুন: `|তারিখ=` (সাহায্য)
2. ↑  Gardner, Alexander (2010-06)। "Sanggye Pel"। *The Treasury of Lives: Biographies of Himalayan Religious Masters*। সংগ্রহের তারিখ 2014-04-29।  এখানে তারিখের মান পরীক্ষা করুন: `|তারিখ=` (সাহায্য)

আরো পড়ুন
---------

* Heimbel, Jörg. 2014. Ngor chen Kun dga' bzang po (1382 – 1456): An Investigation into the Life and Times of the Founder of the Ngor Subschool of the Sa skya Order. Dissertation im Promotionsfach Sprache und Kultur Tibets. Zur Erlangung der Würde des Doktors der Philosophie an der Fakultät für Geisteswissenschaften der Universität Hamburg.
* Jackson, David. 1990. "Identification of Individual Teachers in Paintings of Sa-skya-pa Lineages." In Indo-Tibetan Studies: Papers in Honor and Appreciation of David L. Snellgrove's Contributions to Indo-Tibetan Studies, Tadeusz Skorupski, ed. Tring: Institute of Buddhist Studies.
* Stearns, Cyrus. 2006. Taking the Result as the Path: Core Teachings of the Sakya Lamdré Tradition. The Library of Tibetan Classics, vol. 4. Boston: Wisdom Publications.